
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה רגילה  בנושא:

הצעה לסדר-היום בנושא: החלטה לסגור בית ספר "שפות ותרבויות" בבית שמש
דברי הסבר:
לפני כמה חודשים יזם ראש העיר בית שמש משה אבוטבול החלטה על סגירת בית ספר "שפות ותרבויות" בעיר והעברת המבנה שלו לקהילה החרדית. 
תושבי עיר רבים: הן חילונים והן שומרי מסורת מתנגדים בחריפות לסגירת בית הספר. התקיימו שתי הפגנות מחאה ליד בניין העירייה. אני וח"כ שלמה מולה שלחנו מכתב רשמי בנושא זה לשר החינוך חה"כ גדעון סער. 
ההחלטה מחריפה את הסכסוך הקשה הקיים ממילא בעיר בין הקהילה החרדית מצד אחד, לבין התושבים החילונים ושומרי המסורת, מן הצד השני. יישומה עלול להוביל לעימות חריף בין שתי קבוצות האוכלוסייה בבית שמש וגם להשפיע באופן חמור ביותר על יחסי חילונים - חרדים במדינה כולה.  
לכן אני משוכנעת שחובה לדון בדחיפות בנושא חשוב זה במליאת הכנסת.  
בכבוד רב,
חברת הכנסת סולודקין מרינה
